Doložka vybraných vplyvov


	1. Základné údaje

	Názov materiálu

	Návrh zákona o označeniach pôvodu výrobkov a zemepisných označeniach výrobkov a o zmene a doplnení zákona Národnej rady Slovenskej republiky č. 145/1995 Z. z. o správnych poplatkoch v znení neskorších predpisov


	Predkladateľ (a spolupredkladateľ)

	Úrad priemyselného vlastníctva Slovenskej republiky


	Charakter predkladaného materiálu
	☐	Materiál nelegislatívnej povahy

	
	☒	Materiál legislatívnej povahy

	
	☒	Transpozícia/ implementácia práva EÚ

	V prípade transpozície/implementácie uveďte zoznam transponovaných/implementovaných predpisov:

smernica Európskeho parlamentu a Rady 2004/48/ES z 29. apríla 2004 o vymožiteľnosti práv duševného vlastníctva (Mimoriadne vydanie Ú. v. EÚ, kap. 17/zv. 2, Ú. v. EÚ L 157, 30.4.2004)

nariadenie Európskeho parlamentu a Rady (EÚ) 2023/2411 z 18. októbra 2023 o ochrane zemepisných označení remeselných a priemyselných výrobkov a o zmene nariadení (EÚ) 2017/1001 a (EÚ) 2019/1753 (Ú. v. EÚ L 2023/2411, 27.10.2023)

nariadenie Európskeho parlamentu a Rady (EÚ) 2024/1143 z 11. apríla 2024 o zemepisných označeniach vína, liehovín a poľnohospodárskych výrobkov, ako aj o zaručených tradičných špecialitách a nepovinných výrazoch kvality pre poľnohospodárske výrobky, ktorým sa menia nariadenia (EÚ) č. 1308/2013, (EÚ) 2019/787 a (EÚ) 2019/1753 a zrušuje nariadenie (EÚ) č. 1151/2012 (Ú. v. EÚ L, 2024/1143, 23.4.2024) v platnom znení

nariadenie Európskeho parlamentu a Rady (EÚ) 2019/1753 z 23. októbra 2019 o činnosti Únie po jej pristúpení k Ženevskému aktu Lisabonskej dohody o označeniach pôvodu a zemepisných označeniach (Ú. v. EÚ L 271, 24.10.2019) v platnom znení


	Termín začiatku a ukončenia PPK
	-

	Predpokladaný termín predloženia na pripomienkové konanie
	júl 2025

	Predpokladaný termín začiatku a ukončenia ZP** 
	

	Predpokladaný termín predloženia na rokovanie vlády SR*
	september 2025

	

	2. Definovanie problému

	Uveďte základné problémy, ktoré sú dôvodom vypracovania predkladaného  materiálu (dôvody majú presne poukázať na problém, ktorý existuje a je nutné ho predloženým materiálom riešiť).

Prijatím nariadenia Európskeho parlamentu a Rady (EÚ) 2023/2411 z 18. októbra 2023 o ochrane zemepisných označení remeselných a priemyselných výrobkov a o zmene nariadení (EÚ) 2017/1001 a (EÚ) 2019/1753 prechádza aj oblasť ochrany označení pôvodu a zemepisných označení nepoľnohospodárskych výrobkov (doteraz upravená zákonom č. 469/2003 Z. z. o označeniach pôvodu výrobkov a zemepisných označeniach výrobkov a o zmene a doplnení niektorých zákonov v znení neskorších predpisov) na výlučnú úroveň EÚ, t. j. s účinnosťou od 1. decembra 2025 sa tak popri už platnej výlučnej kompetencii EÚ v oblasti ochrany zemepisných označení / označení pôvodu pre tzv. poľnohospodárske výrobky na základe nariadenia Európskeho parlamentu a Rady (EÚ) 2024/1143 z 11. apríla 2024 o zemepisných označeniach vína, liehovín a poľnohospodárskych výrobkov, ako aj o zaručených tradičných špecialitách a nepovinných výrazoch kvality pre poľnohospodárske výrobky, ktorým sa menia nariadenia (EÚ) č. 1308/2013, (EÚ) 2019/787 a (EÚ) 2019/1753 a zrušuje nariadenie (EÚ) č. 1151/2012 v platnom znení upravuje možnosť získania ochrany aj pre nepoľnohospodárske výrobky prostredníctvom systému zemepisných označení výlučne na úrovni EÚ. S ohľadom na uvedenú výlučnú právomoc EÚ v danej oblasti a existenciu priamo použiteľných právnych nástrojov EÚ je potrebné zrušiť právnu úpravu doposiaľ upravujúcu vnútroštátny zápis označení pôvodu a zemepisného označení obsiahnutú v zákone č. 469/2003 Z. z. a prijať potrebné implementačné opatrenia na zabezpečenie riadneho vykonávania nariadenia (EÚ) 2023/2411 a nariadenia (EÚ) 2024/1143 v platnom znení. 
 

	3. Ciele a výsledný stav

	Uveďte hlavné ciele predkladaného materiálu (aký výsledný stav má byť prijatím materiálu dosiahnutý, pričom dosiahnutý stav musí byť odlišný od stavu popísaného v bode 2. Definovanie problému). 

Výsledným stavom bude prijatie novej právnej úpravy implementačného charakteru v oblasti označení pôvodu a zemepisných označení a zrušenie platnej právnej úpravy v zákone č. 469/2003 Z. z. 
 
Cieľom prijatia novej právnej úpravy je náležitá implementácia nariadení EÚ, konkrétne nariadenia (EÚ) 2023/2411 a nariadenia (EÚ) 2024/1143 v platnom znení, a prijatie opatrení na zabezpečenie ich riadneho vykonávania v podmienkach Slovenskej republiky. Predmetom novej právnej úpravy tak bude výlučne konkretizácia vnútroštátnych postupov v prípade výrobkov pochádzajúcich zo Slovenskej republiky a úprava jednotlivých právomocí vnútroštátnych správnych orgánov tak, aby povinnosti vyplývajúce Slovenskej republike ako členskému štátu EÚ zo súvisiacich nariadení boli náležite ustanovené, čím sa vytvorí predpoklad pre ich riadne vykonávanie.  

	4. Dotknuté subjekty

	Uveďte subjekty, ktorých sa zmeny predkladaného materiálu dotknú priamo aj nepriamo: 

· Majitelia/prihlasovatelia práv priemyselného vlastníctva – označenia pôvodu, zemepisné označenia 
· Podnikatelia
· Patentoví zástupcovia
· Advokáti

	5. Alternatívne riešenia

	Aké alternatívne riešenia vedúce k stanovenému cieľu boli identifikované a posudzované pre riešenie definovaného problému?

Nulový variant - uveďte dôsledky, ku ktorým by došlo v prípade nevykonania úprav v predkladanom materiáli a alternatívne riešenia/spôsoby dosiahnutia cieľov uvedených v bode 3.

Predkladateľ, vzhľadom na definované problémy a súvisiace ciele predkladaného materiálu, neidentifikoval možnosť alternatívnych riešení. 
Nulový variant by mal za následok absenciu implementačných opatrení v národnej právnej úprave, čo by bolo v priamom rozpore s povinnosťami členského štátu vyplývajúcimi z priamo záväznej právnej úpravy v oblasti zemepisných označení a označení pôvodu, t. j. z nariadenia (EÚ) 2023/2411, nariadenia (EÚ) 2024/1143 v platnom znení ako aj nariadenia (EÚ) 2019/1753 v platnom znení. 

	6. Vykonávacie predpisy

	Predpokladá sa prijatie/zmena  vykonávacích predpisov?
	☐  Áno
	☒  Nie

	Ak áno, uveďte ktoré oblasti budú nimi upravené, resp. ktorých vykonávacích predpisov sa zmena dotkne:

 


	7. Transpozícia/implementácia práva EÚ 

		Uveďte, či v predkladanom návrhu právneho predpisu dochádza ku goldplatingu podľa tabuľky zhody, resp. či ku goldplatingu dochádza pri implementácii práva EÚ. 

	                                                                                                                               ☐ Áno                  ☒ Nie
Návrhom dochádza k implementácii práva EÚ, konkrétne nariadenia (EÚ) 2023/2411, nariadenia (EÚ) 2024/1143 v platnom znení a nariadenia (EÚ) 2019/1753 v platnom znení. Zároveň sa návrhom zabezpečuje kontinuita transpozície smernice 2004/48/ES o vymožiteľnosti práv duševného vlastníctva, ktorá je v súčasnosti plne transponovaná do vnútroštátnej legislatívy, a to vrátane transpozície niektorých ustanovení smernice do doterajšej právnej úpravy v zákone č. 469/2003 Z. z. 

V rámci predmetnej implementácie práva EÚ nedochádza ku goldplatingu.   

Ak áno, uveďte, ktorých vplyvov podľa bodu 9 sa goldplating týka: 

	n/a




	

	8. Preskúmanie účelnosti

	Uveďte termín, kedy by malo dôjsť k preskúmaniu účinnosti a účelnosti predkladaného materiálu.
Uveďte kritériá, na základe ktorých bude preskúmanie vykonané.

Účelnosť návrhu zákona je možné preskúmavať ad hoc, a to v nadväznosti na realizáciu vnútroštátnej fázy konania o zápise označenia pôvodu a zemepisného označenia, konania o prípadných zmenách určitých prvkov takéhoto zápisu alebo konania o zrušení zápisu označenia pôvodu  alebo zemepisného označenia. Rovnako účinnosť a účelnosť úpravy zapojenia kompetentných vnútroštátnych orgánov, ktoré budú v súlade s nariadením (EÚ) 2023/2411 a nariadením (EÚ) 2024/1143 v platnom znení vykonávať úlohy súvisiace s vnútroštátnou fázou konania o žiadosti o zápis označenia pôvodu / zemepisného označenia, konania o žiadosti o zmenu špecifikácie a konania o žiadosti o zrušenie zemepisného označenia / označenia pôvodu ako aj vnútroštátneho orgánu pre vykonávanie úloh súvisiacich s kontrolnou činnosťou v zmysle predmetných nariadení (EÚ) bude možné preskúmať až v nadväznosti na samotnú realizáciu súvisiacich kompetencií. S ohľadom na uvedené sa vo vzťahu k predmetnej právnej úprave, ktorá je súčasťou predkladaného materiálu, navrhuje preskúmanie relevantných ustanovení v termíne jedného roka po ukončení vnútroštátnej fázy prvých troch konaní. Kritériom preskúmania účelnosti bude funkčnosť a efektívnosť vnútroštátnej fázy konaní na základe právnej úpravy, ktorá je predmetnom návrhu zákona a jej súlad s povinnosťami vyplývajúcimi z implementovaných nariadení (EÚ).   

Preskúmanie účinnosti a účelnosti predkladaného materiálu v časti týkajúcej sa žiadostí ÚPV SR predložených podľa nariadenia (EÚ) 2023/2411 a nariadenia (EÚ) 2024/1143 v platnom znení na základe prechodných ustanovení predkladaného návrhu zákona sa navrhuje do jedného roka od právoplatnosti rozhodnutia príslušného orgánu Európskej únie o žiadosti podľa článku 70 ods. 4 nariadenia (EÚ) 2023/2411 alebo rozhodnutia Európskej komisie o žiadosti podľa článku 92 ods. 2 nariadenia (EÚ) 2024/1143 v platnom znení. Kritériom preskúmania účelnosti bude existencia rozhodnutia o udelení ochrany na úrovni EÚ na základe žiadostí predložených zo strany ÚPV SR.     

	

* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu        legislatívnych úloh vlády Slovenskej republiky. 
** vyplniť iba v prípade, ak sa záverečné posúdenie vybraných vplyvov uskutočnilo v zmysle bodu 9.1. jednotnej metodiky.
*** posudzovanie sa týka len zmien v I. a II. pilieri univerzálneho systému dôchodkového zabezpečenia s identifikovaným dopadom od 0,1 % HDP (vrátane) na dlhodobom horizonte.



	9. Vybrané vplyvy  materiálu

	Vplyvy na rozpočet verejnej správy
	☐	Pozitívne
	☒	Žiadne
	☐	Negatívne

	    z toho rozpočtovo zabezpečené vplyvy,         
    v prípade identifikovaného negatívneho 
    vplyvu
	☐	Áno
	☐	Nie
	☐	Čiastočne

	v tom vplyvy na rozpočty obcí a vyšších územných celkov
	☐	Pozitívne
	☒	Žiadne
	☐	Negatívne

	z toho rozpočtovo zabezpečené vplyvy,
v prípade identifikovaného negatívneho vplyvu
	☐	Áno
	☐	Nie
	☐	Čiastočne

	Vplyv na dlhodobú udržateľnosť verejných financií v prípade vybraných opatrení ***
	☐	Áno
	
	
	☐	Nie

	Vplyvy na limit verejných výdavkov
	☐	Pozitívne
	☒	Žiadne
	☐	Negatívne

	Vplyvy na podnikateľské prostredie
	☐	Pozitívne
	☒	Žiadne
	☐	Negatívne

	    z toho vplyvy na MSP

	☐	Pozitívne
	☐	Žiadne
	☐	Negatívne

	    Mechanizmus znižovania byrokracie    
    a nákladov sa uplatňuje:
	☐	Áno
	
	
	☐	Nie

	Sociálne vplyvy
	☐	Pozitívne
	☒	Žiadne
	☐	Negatívne

	Vplyvy na životné prostredie
	☐	Pozitívne
	☒	Žiadne
	☐	Negatívne

	
Materiál je posudzovaný podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov
	☐	Áno
	
	
	☐	Nie

	Vplyvy na informatizáciu spoločnosti
	☐	Pozitívne
	☒	Žiadne
	☐	Negatívne


	Vplyvy na služby verejnej správy pre občana, z toho
	
	
	
	
	
	

	    vplyvy služieb verejnej správy na občana
	☐	Pozitívne
	☒	Žiadne
	☐	Negatívne

	    vplyvy na procesy služieb vo verejnej správe
	☐	Pozitívne
	☒	Žiadne
	☐	Negatívne


	Vplyvy na manželstvo, rodičovstvo a rodinu
	☐	Pozitívne
	☒	Žiadne
	☐	Negatívne



	10. Poznámky

	V prípade potreby uveďte doplňujúce informácie k identifikovaným vplyvom a ich analýzam. 

Ak predkladaný materiál má marginálny (zanedbateľný) vplyv na niektorú zo sledovaných oblastí v bode 9 a z tohto dôvodu je tento vplyv označený ako žiadny vplyv, uveďte skutočnosti vysvetľujúce, prečo je tento vplyv marginálny (zanedbateľný).

Informácie v tejto časti slúžia na zhrnutie vplyvov alebo aj na vyjadrenie sa k marginálnym vplyvom a nie ako náhrada za vypracovanie príslušných analýz vybraných vplyvov.

V prípade, že je materiál posudzovaný podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších prepisov, uveďte internetový odkaz na tento proces

Navrhovaný zákon nezavádza nové služby verejnej správy pre občana, nové práva ani povinnosti dotknutých subjektov, nemá vplyvy na podnikateľské prostredie, nepredstavuje žiadnu finančnú ani administratívnu záťaž. V zásade je možné konštatovať, že navrhovaný predpis reflektuje status quo daný relevantnými aktmi sekundárneho práva EÚ, ktorých vplyvy boli analyzované na úrovni EÚ.

Navrhovaný zákon poskytuje ucelený a všeobecne použiteľný rámec opatrení na vnútroštátnej úrovni k relevantným nariadeniam EÚ.

[bookmark: _Hlk199328239]Navrhované zmeny v oblasti správnych poplatkov je možné považovať za zmeny s marginálnym vplyvom. S cieľom nezaťažovať a podporovať konkurencieschopnosť výrobcov výnimočných výrobkov s označeniami pôvodu / zemepisnými označeniami, ktorými sú prevažne mikropodniky, malé a stredné podniky, zostáva táto oblasť bez správnych poplatkov; uvedené plne rešpektuje prístup zákonodarcu EÚ k poplatkom v oblasti označení pôvodu / zemepisných označení. Vzhľadom na výšku  sadzby zrušovaných poplatkov a ich početnosť (v priemere 2 poplatky ročne) ide o zmenu, ktorá má zanedbateľný vplyv.

Navrhuje sa aj zrušenie poplatkov, resp. oslobodenie v prípade poplatkov za úkony ÚPV SR v súvislosti s medzinárodnými prihláškami podľa Zmluvy o patentovej spolupráci. Dôvodom pre navrhované zmeny je, že takúto možnosť (nie povinnosť) pre zmluvné štáty Zmluvy o patentovej spolupráci, stanovuje priamo Zmluva o patentovej spolupráci, resp. jej vykonávací predpis, pričom tieto predpisy medzinárodného práva ustanovujú lehoty na zaplatenie týchto poplatkov ako aj následky nezaplatenie poplatkov, avšak tieto lehoty sú odlišné od lehoty na zaplatenie správneho poplatku v zmysle § 8 ods. 1 zákona NR SR č. 145/1995 Z. z. ako aj následkov nezaplatenia poplatku v zmysle § 9 zákona NR SR č. 145/1995 Z. z. Zmluva o patentovej spolupráci je medzinárodnou zmluvou, ktorá má prednosť pred zákonmi. Vzhľadom na skutočnosť, že s účinnosťou od 1. júla 2025 dochádza k zmene platenia správnych poplatkov za úkony a konania vykonávané ÚPV SR a k zapojeniu ÚPV SR do centrálneho systému evidencie správnych poplatkov, nie je naďalej možné zabezpečiť implementáciu medzinárodnou zmluvou ustanovených lehôt na zaplatenie týchto poplatkov, a preto je potrebné pristúpiť k uvedeným zmenám v sadzobníku správnych poplatkov. Keďže celková suma predmetných poplatkov vyberaná za kalendárny rok je pomerne nízka, priemer za roky 2020 až 2024 vo výške 1179 eur ročne, je  dôvodné hovoriť  o marginálnom vplyve na rozpočet verejnej správy.

	11. Kontakt na spracovateľa

	Uveďte údaje na kontaktnú osobu, ktorú je možné kontaktovať v súvislosti s posúdením vybraných vplyvov.
JUDr. Júlia Rusková, odbor právny, oddelenie legislatívno-právne, ÚPV SR; julia.ruskova@indprop.gov.sk, 
tel. 00421 48 4300 279

	12. Zdroje

	Uveďte zdroje (štatistiky, prieskumy, spoluprácu s odborníkmi a iné), z ktorých ste pri príprave materiálu a vypracovávaní doložky, analýz vplyvov vychádzali. V prípade nedostupnosti potrebných dát pre spracovanie relevantných analýz vybraných vplyvov, uveďte danú skutočnosť. 



	13. Stanovisko Komisie na posudzovanie vybraných vplyvov z PPK č.........
(v prípade, ak sa uskutočnilo v zmysle bodu 8.1 Jednotnej metodiky)

	
	☐  Súhlasné 
	☐  Súhlasné s návrhom na dopracovanie
	☐  Nesúhlasné


Vzhľadom na to, že predkladateľom neboli identifikované žiadne vplyvy predkladaného návrhu zákona, predbežné pripomienkové konanie sa neuskutočnilo.


	14. Stanovisko Komisie na posudzovanie vybraných vplyvov zo záverečného posúdenia č. .......... (v prípade, ak sa uskutočnilo v zmysle bodu 9.1. Jednotnej metodiky) 

	
	☐   Súhlasné 
	☐  Súhlasné s  návrhom na dopracovanie
	☐  Nesúhlasné







2

